Nazareth Mitrou-Long

Nazaretas („Nazas“) Džersis Mitru-Longas (Nazareth Jersey Mitrou-Long, g. 1993 m. rugpjūčio 3 d.) – Kanados krepšininkas, rungtyniaujantis atakuojančiuoju gynėju arba įžaidėju.

Gimė motinos graikės ir tėvo trinidadiečio šeimoje Kanadoje.The power of a name: Naz Mitrou-Long, iowastatedaily.com Mokėsi gimtosios Misisaugos Tėvo Maiklo Gioco ir Šv. Martyno vidurinėse mokyklose. 2012–2017 m. žaidė už Ajovos valstijos universiteto „Cyclones“ komandą. 2017 m. NBA naujokų biržoje nebuvo pašauktas, ir profesionalo karjerą pradėjo NBA G lygos Solt Leik Sičio „Stars“ klube. Po sėkmingų pasirodymų G lygoje, pakviestas į Jutos „Jazz“, su kuria sudarė dvišalę sutartį. Jutos klube žaidė labai epizodiškai, 2018 m. grįžo į „Stars“. Vėliau darsyk pateko į NBA, Indianos „Pacers“, bet ir ten beveik nerungtyniavo. Neįsitvirtinęs NBA, 2021 m. N. Mitru-Longas išvyko į Europą, kur rungtyniavo Brešos „Germani“, o 2022–2023 m. – Milano „Olimpia“ (Eurolyga – vid. 7,4 tšk., 2 atk. k., 2 rez. perd., 35 % tritaškiai). 2023 m. sudarė „1+1“ sutartį su Kauno „Žalgiriu“.Mitrou-Longas – apie pasirinktą „Žalgirį“, pamokas Milane ir broliškus santykius su Brooksu, basketnews.lt „Žalgiryje“ žaidė nedaug (Eurolygoje per vid. 10 minučių fiksavo 4,1 taško ir 1,8 naudingumo balo statistiką) ir jau lapkričio pabaigoje parduotas Pirėjo „Olympiakos“, su kuriuo sudarė 3 metų sutartį.Oficialu: Mitrou-Longas keliasi į „Olympiakos“, basketnews.lt

 Pasiekimai 
 Graikijos krepšinio taurė: 2024 m.
 Graikijos krepšinio lyga: 2025 m.

 Šaltiniai 

Kategorija:Kanados krepšininkai
Kategorija:Užsienio krepšininkai Lietuvos komandose